Digue'm quines entitats apareixen en el text següent:
Pel que fa a la qüestió de suport, acollida, migració, refugi, asil..., ens sembla que és una qüestió que vostès han remarcat també a bastament. Hem promogut diverses iniciatives en aquest Parlament, conjuntament amb altres grups parlamentaris, recentment, en relació precisament a la crisi de l’Afganistan, que aposten perquè les institucions catalanes siguin capdavanteres i referencials en polítiques avançades d’acollida, de refugi i d’asil. Volem ser un país referent en defensa de drets humans i, per tant, hem d’anar per davant, malgrat les limitacions que l’actual marc jurídicopolític i estatal ens imposa i hem de saber travessar, superar, transgredir aquestes limitacions amb intel·ligència i amb força des de la societat civil i les institucions, per tal de fer del nostre país un país d’acollida. I, finalment, pel que fa al que vostès plantegen en relació a l’Estat espanyol, doncs, òbviament, coincideix molt amb tot allò que nosaltres estem assenyalant i que aquest Parlament també, afortunadament, ha assenyalat en diverses ocasions. Com que les retallades i les privatitzacions en el sistema sanitari costen vides, aquelles retallades del 2010, aquelles retallades que ens havien de posar al capdavant de la modernitat neoliberal, ara veiem que costen vides, que generen morts, i això requereix demanar responsabilitats i un canvi de rumb. I com que aquesta crisi arriba sense haver revertit aquestes retallades i en un context d'alt nivell de privatització de la salut o de les residències de gent gran, això costa vides. I, per tant, vostès ens emplacen a un canvi de model –vaig acabant, president–, assenyalen les condicions inhumanes i de vulneració dels drets humans en els CIEs i assenyalen un context general a l'Estat espanyol, des del nostre punt de vista, de vulneració de drets democràtics, de drets civils, polítics i humans fonamentals; és a dir, d'un Estat en què la raó d'estat s'imposa sobre la raó democràtica i la defensa de la raó d'Estat imposa restriccions al sistema democràtic: judicialització de la política, vulneració de drets humans, Llei mordassa, etcètera. I per no parlar de l'atac fonamental i constant que suposa als drets humans i als drets fonamentals aquesta xifra de vint desnonaments diaris en el nostre país. Això també és repressió, això també és repressió social, econòmica i política.
Parlament : govern, Afganistan : Entitat_Geopolítica, CIEs : instal·lació_govern, Estat : Entitat_Geopolítica, Estat espanyol : Entitat_Geopolítica